*Tämä artikkeli kertoo rakennuksesta. Siemenpankki on myös kasvin maan alle tekemä siemenvarasto.*Hyllyriveittäin siemeniä täynnä olevia kumitiivisteisiä lasipurkkeja.Siemeniä saksalaisen IPK Gatersleben -siemenpankin kylmähuoneessa.
Nimikoituja paperipusseja puoliksi avonaisessa laatikostossa.Tallenteita siemenpankissa.
**Siemenpankki** on siementen kokoelma, jonka tarkoitus on säilyttää hyöty- ja luonnonkasvien monimuotoisuus ja geneettinen monimuotoisuus myös ilmaston muuttuessa suuresti tai kasvin luonnonvaraisten kasvupaikkojen tuhoutuessa muuten. Koska siemenpankkiin on varastoitu monen eri kasvilajin siemenet, eivät maailman ihmiset olisi ympäristön muuttuessa riippuvaisia vain pienestä joukosta kasvilajeja. Pankkiin talletetuista siemenistä voidaan esimerkiksi jalostaa uusia viljelykasveja, jotka selviävät muuttuneessa ilmastossa hyvin. Vuonna 2018 maailmassa oli 1700 siemenpankkia viljelykasvien siemenille.

Maailman siemenpankeissa oli vuonna 2017 noin 7,4 miljoonaa tallennetta ja noin viisi prosenttia tärkeimpien kasvilajien villeistä muodoista. Siemenpankkien työntekijät saattavat säännöllisin väliajoin varmistaa idätystestien avulla, että talletetut siemenet ovat yhä elossa. Siemeniä tutkitaan myös halkaisemalla niitä.

Ennen talletusta kasvin kypsät siemenet kerätään ja lähetetään siemenpankkiin puhdistettavaksi ja kuivattavaksi. Siemeniä saattavat kerätä esimerkiksi asiantuntijat tai kasviharrastajat. On suositeltavaa kerätä ruohovartisten kasvien siemeniä 50 eri yksilöstä ja puiden siemeniä 15 eri yksilöstä niin, että koko kasvilajin maantieteellinen levinneisyysalue käydään läpi. Siten kerätyt siemenet ovat keskenään mahdollisimman erilaisia. Maantieteellistä aluetta kohden pyritään keräämään 5000 siementä. Siemenpankin työntekijät erottelevat tyhjät siemenet elinkelpoisista siemenistä ja siemenkodista siivilöillä ja aspiraattorilla eli puhalluslaitteella, kuivaavat ne kuivauskaapissa ja laittavat ne rekisterinumeroituihin säilytyspusseihin. Säilytyspussit ovat kuumasaumattuja ja ne saattavat olla foliosta tehtyjä. Siemenpankeissa säilytetään siemeniä ainakin pakastettuina. Siementen on mahdollista säilyä siemenpankissa jopa satoja vuosia.

* Geenipankin työntekijä erottelee siemenet muusta materiaalista neljällä päällekkäisellä siivilällä.Siementen puhdistusta.
* Idätystestin aikana muovipurkissa itäviä siemeniä.Idätystesti.
* Hyllyriveittäin siemeniä täynnä olevia kumitiivisteisiä lasipurkkeja.IPK Gaterleben -siemenpankin kylmätila.
* Puulaatikko, joka on täynnä lasiputkia. Putkissa on Nordic Gene Bankin siementallenteita.Lasiputkissa Nordic Gene Bankin siementallenteita.
* Hyllyriveittäin mustia muovilaatikoita Huippuvuorten siemenholvissa. Hyllyjen keskellä henkilö kiipeää jalat eri puolilla käytävää.Huippuvuorten siemenholvi.
* Australian PlantBank ulkopuolelta. Rakennuksen arkkitehtuuri on aaltoileva ja suuret ikkunat heijastavat voimakkaasti.Australian PlantBank ulkopuolelta.

Siemenpankkeja
--------------

Ympäri maailmaa on perustettu eri kokoisia siemenpankkeja. Esimerkiksi Euroopassa on monia luonnonkasvien siemenpankkeja.

* Huippuvuorten siemenholvi
* Euroopan suurin siemenpankki Millennium
* Kumpulan kasvitieteellisen puutarhan siemenpankki
* Pohjoismaiden yhteinen siemenpankki NordGen
* IPK Gatersleben
* Australian PlantBank

Katso myös
----------

* Geenipankki

Lähteet
-------

1. 1 2  Siemenpankki vahvistaa tulevaisuuden ruokaturvaa *Maailma.net*. Viitattu 7.9.2022.
2. 1 2 3  Euroopan siemenpankkiverkosto ENSCONET *www.luomus.fi*. Viitattu 7.9.2022.
3. ↑  Täällä on 35 000 siementä tulevaisuuden tarpeisiin | Pohjoismainen yhteistyö *www.norden.org*. Viitattu 7.9.2022.
4. ↑  Ilmastonmuutoksen runtelema Tuomiopäivän holvi yhä remontissa – kurkista arktisen siemenpankin sisälle *Maaseudun Tulevaisuus*. Viitattu 8.9.2022.
5. 1 2  Helsinkiin perustetaan siemenpankki - tarkoituksena säilöä suomalaista kasvistoa *Suomenkuvalehti.fi*.  11.4.2013. Viitattu 7.9.2022.
6. 1 2 3  Siemenpankkiin tallennetaan uhanalaista luontoa *Suomen Luonto*. Viitattu 7.9.2022.